Un tânăr din Alba Iulia este cercetat penal după ce a fost prins la volan fără permis. Polițiștii l-au depistat în trafic, joi seara.
Potrivit IPJ Alba, tânărul, de 22 de ani, din Alba Iulia, a fost oprit în 21 martie, în jurul orei 21.00, de către polițiștii de ordine publică.
Aceștia desfășurau activități de patrulare, pe strada Anghel Saligny din municipiu. Tânărul conducea un autoturism.
În urma verificărilor efectuate, polițiștii au constatat că tânărul nu posedă permis de conducere pentru nicio categorie de autovehicule.
Cercetările sunt continuate, sub aspectul săvârșirii infracțiunii de conducere fără permis.
Urmăriți Alba24.ro și pe Google News
Dacă ți-a plăcut articolul: